พลังธาตุน้ำเสริมฮวงจุ้ย รวมถึงดวงการงานทั้ง 12 ราศี

พลังของธาตุน้ำ คือส่วนสำคัญที่จะส่งเสริมหน้าที่การงาน การสื่อสารทางธุรกิจ และให้ความราบรื่นบนเส้นทางชีวิต ดังนั้น แม้ว่าแต่ละราศีจะมีคุณสมบัติธาตุแตกต่างกันไป ไม่ว่าราศีเดิมเป็นธาตุอะไร แต่ก็สามารถใช้พลังธาตุน้ำเข้าช่วยได้หมด เพียงมีรายละเอียดเล็ก ๆ น้อย ๆ วันนี้เราจะพามาดูการปรับแต่งเพื่อปรับเปลี่ยนเสริมเฮง รับสิ่งดี ๆ เข้ามาในบ้านต้อนรับปีใหม่กันจ้า

ราศีเมษ Aries (13 เม.ย.-13 พ.ค.)

คุณเหมาะที่จะใช้ข้าวของเครื่องประดับทำด้วยโลหะ ในการตกแต่งที่อยู่อาศัย โต๊ะทำงาน ห้องทำงาน เพราะธาตุโลหะจะมีพลังสนับสนุนธาตุน้ำด้วยเช่นกัน

เลือกใช้เฟอร์นิเจอร์ที่มีส่วนประกอบเป็นเหล็ก หรือของตกแต่งที่มีรูปลักษณ์แหลมคมพุ่งขึ้นข้างบน หรือสัญลักษณ์รูปเปลวไฟทำจากเหล็ก เพื่อส่งพลังธาตุน้ำที่พวยพุ่ง กระฉับกระเฉง เป็นน้ำที่มีพลัง แล้วจะทำให้คุณมีความก้าวหน้าอยู่ตลอด

ราศีพฤษภ Taurus (14 พ.ค.-13 มิ.ย.)

การใช้พลังธาตุดินเข้ามาร่วมมือกับธาตุน้ำ จะทำให้คุณมีหน้าที่การงานมั่นคงมากขึ้น ในการตกแต่งบ้านหรือที่ทำงานต่าง ๆ ให้มองหาของที่มีโทนสีฟ้าเทา สีคราม หรือปลูกต้นไม้ดอกไม้ในกระถางดินเผา กระถางเซรามิก วางประดับเอาไว้

เคล็ดลับ ให้วางกระถางต้นไม้ทางด้านขวามือของโต๊ะ ส่วนเอกสารหนังสือต่าง ๆ ให้วางไว้ฝั่งซ้าย จะทำให้การงานของคุณมีความสมดุล ได้พลังในการเพิ่มพูนศักยภาพ (หากไม่มีที่วางกระถางต้นไม้ ใช้แจกันดอกไม้แทนได้)

ราศีเมถุน Gemini (14 มิ.ย.-14 ก.ค.)

วางกล่องสีเงิน หรือโทนสีเขียว วัสดุทำจากธรรมชาติ หรือเหล็ก หรือโลหะ ไว้บนโต๊ะทำงาน เขียนชื่อคนที่คุณเชื่อว่าจะสามารถช่วยเหลือคุณได้ใส่เก็บไว้ หรือบางทีอาจจะเขียนตัวเลขรายได้เงินเดือนที่ต้องการลงไป

คุณสามารถล็อกกุญแจได้ หรือจะเพิ่มชื่อกี่คนก็ได้ หลายคนที่ลองทำแล้วพบว่าใช้ได้ผลอย่างน่าอัศจรรย์ เมื่อยามเดือดร้อนทางธุรกิจการงานจะได้ความช่วยเหลือ และมีโอกาสทางการเงินเข้ามาเรื่อย ๆ

ราศีกรกฎ Cancer (15 ก.ค.-16 ส.ค.)

ในคอมพิวเตอร์ หรือโทรศัพท์สมาร์ทโฟน ตั้งสกรีนเซิฟเวอร์ หรือภาพพักหน้าจอ หรือภาพแบ๊กกราวนด์ พื้นหลังให้เป็นภาพที่เกี่ยวข้องกับสายน้ำ และจะดีที่สุด หากเป็นภาพฝูงปลากำลังแหวกว่าย หรือสะท้อนให้เห็นการเคลื่อนไหว

ภาพน้ำและปลาที่เคลื่อนไหว จะช่วยกระตุ้นความคิดสร้างสรรค์ ดึงดูดโชคลาภการเงิน ทำให้การงานได้ค่าตอบแทนที่ดีอยู่ตลอด ส่วนถ้าไม่สะดวกกับภาพเคลื่อนไหว ก็ใช้เป็นภาพนิ่งได้ ให้ดีแล้วควรเลือกภาพที่แสดงลักษณะของสายน้ำนุ่มนวล จะทำให้หน้าที่การงานราบรื่นมากขึ้น

@king.efrin
.. #watervideography #fypシ #cool Set as wallpaper phone Beautiful real fish under water in aquarium #foryou
♬ تيار هادئ تحت الماء – Relaxing Nature Sounds